  Туспуктэм: Наталья Бодалева Наталия Сильвестрова Сьӧлтаысь шоръёзо школаын «Удмурт ческыт дырпус – вкусный календарь удмуртов» ӵектосэз быдэстӥзы. Со Азьмуртлэн лулчеберет кичӧлтонъёсъя фондэзлэн вожвылъяськоназ вормиз. Ӵектослэн одӥгез авторез, школа музейлэн кивалтӥсез, историен но обществознаниен дышетӥсь Наталья Бодалева ивортодэтъя «Удмуртия» агентстволэн корреспондентэзлы ӵектослэн ужпумъёсыз но ужрадъёсыз сярысь вераз. Аспӧртэмлыко ӵектосэз радъяны малпан «О чём расскажет Селта батыр» ӵектос бордын ужан дыръя лыктӥз, пусйиз Наталья Бодалева. « Ӵектослэн одӥгез ужрадэз удмуртъёслэн сиёнъёссыя мастер-класс вал. Озьы, калык сярысь ивортодэт люканы но удмуртъёслэн сям-йылолъёссы вылэ пыкиськыса, дырпус лэсьтыны малпамы » Наталья Бодалева, ӵектослэн одӥгез авторез Ӵектос улсын дышетскисьёс понна удмурт кылэз но йылолъёсты тодӥсьёсын пумиськонъёс ортчылӥзы, соос калык сиён-юонъёслэн аспӧртэмлыкъёсынызы, историенызы тодматӥзы. Мастер-классъёсын пиналъёс пельнянь, шаньга, кокрок пӧраны дышетскизы.  Дырпусэз дасян понна соос шаертодонъя материал люказы, озьы ик видео снимать каризы, пӧртэм суредаськон амалъёсты но тӥрлыкъёсты эскеризы, графической планшетэн ужазы. Дырпусэз час выллэм лэсьтӥзы, нош лыдпусъёс интые 12 толэзь каризы. Котькуд толэзьлы нимаз сиён висъямын. Дырпус вылысь вань суредъёсты нылпиос асьсэос быдэстӥзы, озьы ик бордазы QR-код интыязы, кудӥзъя выжыса тодыны луоз, кыӵе сям-йылолъёс но шулдыръяськонъёс радъяськылӥзы, мар пӧраллязы. Со сяна, ӵектос улсын «Рекорд календаря» вожвылъяськон радъяськиз. Пыриськисьёс тужгес но пичи но бадӟым пельнянь кутӥзы. Ижкарын Чеберлыко киужъёсъя йӧскалык центрын Пичи Пурга ёросысь Ботё выжылэн вашкала арбериосыныз адӟытон усьтӥськиз. Тегъёс: сиён удмуртъёс йылолъёс ӵектос Сьӧлта Удмуртия школаос  